open-index/open-wikipedia-markdown huggingface dataset:
Bolivien

**Bolivje**, offiziell Estado Plurinacional de Bolivia (Pälzisch: Plurinadsionala Schdaad Bolivje) is en Binneschdaad im zendråle Siedåmerika. Benånnd is Bolivje noom siedåmerikånische Fraihaidskämpfa Simón Bolivar. Die offiziell Bezaischnung kummt doheer, dass viele Bevelgarungsgrubbe in Bolivje wohne, sowohl Ur-Velger, als aa Airopäischschdämmische, Mischlinge unn ä klääni Õõzahl an Schwaddse. 10,49 Millione Lait wohne in Bolivje unn es hot ä Fläsch vun 1.098.581 km². Dodemid leewe dorschschniddlisch 9,94 Oiwuhner uff eem km². De jedzische Präsident is de Jeanine Áñez.

## Geographie
Bolivje is als Binneschdaad inmidde vun Siedåmerika geleje unn hot keen Zugong zum Meer. Bolivje liehd zwischem 10. unn 23. Grad Siedlische Braide unn zwischem 68. unn 58 Grad Wesdlische Läng. Noobarschdaade sinn Brasilje im Oschde unn Norde, Paraguay im Siedoschde, Argentinje im Siedweschde, Chile unn Peru im Weschde.

### Londschafd unn Klima
In Bolivje aschdregge sisch mehrere Londschafdsraim. De erschde Londschafdsraum is die Anderegion im siedweschdlische Driddl vun Bolivje. Es Gebirge vun de Ande do hawwe ihr braideschd Schdell unn bilde en Hochbladoo, es sogenånnde Altiplano. Do hemma die Kalttrope, die Temperadure sinn fer tropische Vahäldnis gering, wail die Lufd do owwe ziemlisch dinn is. Do hemma Dorschschniddstemberadure wie in Daitschlond, awwa die Johresschwangunge sinn vahäldnismäßischgering, dodefir sinn die Dag- Nachd-Schwangunge ziemlisch groß. Im Oschde unn Norde herrschd ä tieferi Eewene vor, do dudd
Paul Tremmel

**Paul Tremmel** (* 30. September 1929 in Steje; † 22. November 2025 in Ludwichshafe) is en Pälzer Mundarddischda gwest.

## Leewe
De Paul Tremmel is urschbringlisch aus de Weschdpalz kumme, soin Leewe vabrochd hodder awwa iwwerwiegend in de Vorderpalz. Zuerschd hodda Audomeschanigga glernd unn sisch donn in Forschd, wo er haid noch leewe dudd, zu em Schef vunnem Audohaus nuffgschaffd. 

1971 hodd donn sai Karriere als Munarddischda in Pälzer Schbrooch begonne.  1972 unn 1973 issa ääna vun de Gekirde uffm Bockrema Dischdaweddschdraid gewessd. Said 1983 hodda aa bai Sendunge im Herfung unn Fernsehe midd gmacht. Jeede Fraidaach hoe mer sisch johrelang soi Progromm "Die Woch" uffm *Kupfalz Radio* vum *SWR 4 Baden-Württemberg* õõhorsche kinne.

## Werge (Auswahl)
* *Mei Eltre waren reiche Leit.* Andhologie. Agiro Verlag, Neischdadt an de Woischdrooß, 2015, ISBN 978-3-939233-55-8
* *De Rentnerschtreß.* Agiro Verlag, Naischdadt an de Woischdrooß, 2015, ISBN 3-9806259-7-4
* *Jesses Maria: "was will dann die Bagaasch?."* cjm-Verlag, Schifferschdadt, 2012, ISBN 978-3-938072-10-3
* *Muscht net alles glaawe.* Selbstverlag, Forst, 2010, ISBN 978-3-9809914-5-2
* *Dumm gebore? Nix dezu gelernt?* Selbstverlag, Forst 2009, ISBN 978-3-9809914-4-5
* *Dumm geloffe.* Selbstverlag, Forst 2008, ISBN 978-3-9809914-3-8
* *Die Dabbschädel der Weltgeschichte*. Verlag Waldkirch, Mannheim 2008
* *Sellawie.* 2000
* *Pälzer Chrischtkinnels- un Belznikelsg'schichte.* Selbstverlag, Forst 1997
* *Tausend Worte Pälzisch.* Verlag Meininger, Neustadt an der Weinstraße 1996. ISBN 3-87524-113-4
* *heiter – weiter. Weitere heitere Gedichte.* Selbstverlag, Forst 1996
* *'s werd em so friedlich zumut.* Selbstverlag, Forst 1995
* *Neuer Bubbes, frisch gekeltert. Gedichte.* Selbstverlag, Forst 1992
* *Uff pälzisch Pälzisch lerne. Kleines Lehrbuch für alle, die Pfälzer sind oder es werden wollen.* Selbstverlag, Forst 1992
* *Die Weihnachtsg’schicht uff pälzisch. Wie se noch em Evangelischt Lukas vor fascht 2000 Johr tatsächlich bassiert is.* 8. Auflage, Selbstverlag, Forst 1992, ISBN 3-9806259-2-3
* *Feierowend.* 1985
* *Blick freudig in den Tag hinein.* 1984
* *Üwwers Johr un zwische de Johre. Besinnlich heitere Gedichte.* 1983
* *Pfälzer Verz in Reime.* 1981
* *Bubbes. Gedichte in Pfälzer Mundart.* 1976
* *Üwwer die Leit.* 1998
* *Unter grünem Loden.* 1998
* *Dem Wein zu Ehren.* Wein und Trinksprüche
* *Ach Gott wann unser Oma nochemol käm*
* *Mei Sanduhr.* 2001
* *Meim Seiner.* 2003
* *Schnookes.* 1977

## Kwällä
*https://web.archive.org/web/20111106213207/http://www.pfalz-buchhandlung.de/x/Pfaelzer-Mundart/nach-Autoren/Paul-Tremmel:::2_178_174.html

## Weblings
De Paul Tremmel bei de Deitsche Nazionalbiblothek
Heiner Flassbeck

**Heiner Flassbeck** (* 12.Dezember 1950 in Birkefeld) is en daitsche Wärdschafdswisseschafdla. Er is Schefekonom bai de UNCTAD gwessd unn said 2005 issa Professor onde Universidäd Hamburch.

## Leewe
Noom vierjährische Bsuch vunde Volksschul Birkefeld issa nain Johr uffs Gymnasium Birkefeld gånge, wo er 1969 soin Abidur gmachd hot. Dennoo hodda zwää Johr Wehrdienschd abgelaischded. 1971 bis 1976 hodda donn Volkswärdschafdslehr ande Universidäd vum Saarlond schdudiad unn 1976 hodda donn soin Diblom midd Schwerpungd Geld unn Kredid, Konjungdurtheorie unn allgemääni Wisseschafdspilosophie gemechd. 

1976 bis 1980 iss de Heiner Flassbeck en Midarwaider im Schdab vum Sachverschdändischerad fer die Begudachdung vun de gsåmdwärdschafdlische Endwigglung in Wissbade gwessd. Vun 1980 bis 1986 hodda donn fers Bunneswärdschafdsminischderium gschaffd, 1986 bis 1990 hodda donn wisseschafdlisch fers Daitsche Inschdidud fer Wärdschafdsforschung (DIW) in Balin gschaffd. Im Juli 1987 hodda soi Promodsion zum Dr. rer. pol. an de Fraie Universidäd Balin gemeschd, mim Thema *Preise, Zins und Wechselkurs. Zur Theorie der offenen Volkswirtschaft bei flexiblen Wechselkursen* gemechd.

1990 bis 1998 iss de Heiner Flassbeck Laider vun de Abdäälung Konjungdur im DIW gwessd. 1998 unn 1999 wara donn Schdaadsseggredär im Bunnesminischderium fer Wärdschafd mim Schwerpungd Innernadsionale Finonz- unn Währungsfrooche unn Oiropabolidig. Vun 2005 bis 2012 wara bei de UNCTAD als *Senior Economist* unn Schefekonom beschäfdischd. Im März 2005 issa zum Honorarprofessor ande Universidäd Hamburch ernånnd worre.

## Fachbischer
De Heiner Flassbeck hot siwwe Fachbischer iwwer wärdschafdlische Theme geschriwwe, sowohl als Audor, als aa als Ko-Audor:
*Das Ende der Massenarbeitslosigkeit - Mit der richtigen Wirtschaftspolitik die Zukunft gewinnen
*Gescheitert - Warum die Politik vor der Wirtschaft kapituliert
*Die Marktwirtschaft des 21. Jahrhunderts
*Zehn Mythen der Krise
*Irrweg Grundeinkommen
*50 einfache Dinge, die Sie über unsere Wirtschaft wissen sollten
*Handelt jetzt! - Das globale Manifest zur Rettung der Wirtschaft

## Weblings
*Houmpäidsch vum Heiner Flassbeck
*Blog vum Heiner Flassbeck iwwer wärdschafdlische Theme

## Äänzlnoowääs
Werner Fischer

De **Werner Fischer** (* 7. November 1939 in Epflbach, Landgrais Sinse) isch en Maschinebauingenieur und Hochschuldidagdiger. Er isch von 1980 bis 1990 Prorektor und von 1990 bis 2005 Rektor von de Fachhochschul Kallsruh gwest.

## Lewe
De Fischer isch in Epflbach aufgwachse und hot 1959 sei Abitur am Wilhelmi-Gymnasium in Sinse gmacht. Von 1959 bis 1965 hot er Maschinebau an de Uni Kallsruh schdudierd. 1968 hot er an de Uni promoviertn un 1970 hot er an d Fachhoschul gwegsld. Erschd isch er dort Dozent gwesst, ab 1974 Professor am Fachbereich Maschinebau un dann von 1980 bis 1990 Prorektor und von 1990 bis zu sainer Pensionierung 2005 Rektor.

Newe saim Bruf hot sich de Werner Fischer aa ehreamdlich engagiert. VOn 1973 bis 1974 isch er de Vorsitzende von de Bürgerinitiative Stutensee gwest, von 1979 bis 1984 Gründungsvorsitzender von de Sozialstation Schdudesee- Wengerde und von 1980 bis 1994 isch er de Vorsitzende von de FWV-Fraktion im Gemeinderat von Schdudesee gwesst. 

De Werner Fischer lebt in Schdudesee, isch verhaierd un hot drei Söhn. Oiner devo isch de Axel Fischer.
Ketscher Rheininsel

Die **Ketscha Rhoiinsel** is ä im Flusssyschdem vum Rhoi gelejeni Insel unn gherd zur Gemäände Ketsch, welli uff de onner Said vum Aldrhoi im Oschde lieje dudd unn vun derre sie aa ihrn Nååme hot. Es gonze Gebied vun de Rhoiinsel unn vum Aldrhoiarm is Nadurschduzgebied.

## Laach
Geleje is die Insel zwischem Owwerrhoi im Weschde unnem alde Rhoiarm, em *Aldrhoi*. Die Rhoiinsel liehd uff Gemargung vun de badische Gemäände Ketsch in de Region Kurpalz. Esdlisch vun de Insel geleje is de hisdorische Kern vun Ketsch midde nairomånisch kadolisch St. Sebåstiånskärsch unnem Rådhaus. Nerdlisch devuu liehd Brihla Gemargung unn die Schwetzinga Wiese. Im Nordweschde liehd die Brihler Kollerinsel, im Weschde Oddaschdädta Gemargung, Rischdung Siedweschde liehd Schbaya unn im Siede hemma die es Gebied vun de Hoggemer Rhoischlaif.
Los Angeles

**Los Angeles** odda korz **L.A.** is ä Schdadt an de US-åmerikånische Weschdkischd im Siede vum Bunnesschdaad Kalifornje. Midd uugfär 3,8 Millione Oiwuhner isse die die greeschd Schdadt in Kalifornje unn noo New York City die zwäddgreeschd in de Verainischde Schdaade. De Großraum Losa Angeles hot 17,8 Millione Oiwuhner unn is dodemid ääna vun de greeschde Medropolregione uff de Weld.


File:Seal of Los Angeles.svg|Siegl vun Los Angeles
File:Flag of Los Angeles, California.svg|Flagg vun Los Angeles


## Geographie
Los Angeles dudd im Siede vum Bunnesschdaad Kalifornje in ennere hiecheliche Ewene lieje. Im Weschde unn Siede hot Los Angeles Õõdääl on de åmerikånische Pazifigkischd. Die Schdadt is nedd ner vun de Oiwuhner her riesisch, sunnern aa vun de Fläsch her, es Schdadtgebied dudd ä Fläsch 1,202 km² oinemme.  Die Schdadt dudd bis in de Norde zu de Fieß vun de Santa Monica Mountains raische unn werd im Oschde dorsch die San Gabriel Mountains begrenzd. 560 km nordweschdlisch vun Los Angeles geleje is San Fransisco unn 160 km siedesdlisch nah bai de åmerikånisch-mexikånisch Grenz die neggschdgreeßere Schdadt San Diego. 

### Klima
#### Klimatabell

## Äänzlnoowääs
Eisbein

Ä **Schwainshax** odda **Aisbää** isch ä daitschs Flååschgerischd. So werd Flååsch vum Schwoi zwischem Knie bzw. Ellbochegelenk unn de Fußworzelknoche bezaischned.
Lampedusa

**Lampedusa** is ä idaljenischi Insel im Middlmeer, geleje zwische de idaljenische Insel Sizilje unn Tunesje uffm afrigånische Kondinend. Lampedusa gehrd zu de Inselgrubb vun de Pelagische Insle. Bekånnd is die Insel als Urlaubsord, awwa vor alle Dinge aa weje de Boodsflischdlinge, welle vun Afriga uff die Insel kumme, um noo Oiropa zu gelånge, wobai viele baim Vasuch aa schderwe. 

Die Insel hot uugfär 5.000 Oiwuhner uff ennere Fläsch vun 20 km² unn gherd zu de Gemäände Lampedusa e Linosa in de idaljenische Provinz Agrigent.

## Geographie
Lampedusa dudd uff de afrigånische Kondinendalpladd zwische Airopa unn Afriga lieje, midd em Abschdond vun 112 Kilomeder zu Tunesje (Afriga) unn 206 Kilomeder zu Sizilje (Oiropa). Die Ausdehnung vun Weschd noo Oschd sinn 9 Kilomeder, vun Nord noo Sied ner 3 Kilomeder. Die heggschde Erheeweung uff de Insel liehd 137 Meder iwwerm Meeresschbieschl.
## Äänzlnoowääs
Deutsche Nationalhymne

Die daidsche Nationalhymne b'steĳd seit 1991 nua aus d' dridde Strouf vum Deutschlandlied (Daidschlondlied) vun August Heinrich Hoffmann von Fallersleben. D' Melodie stõmmde vun d' friehere Kaiserhymne „Gott erhalte Franz, den Kaiser“ ( vun Joseph Haydn).
Judy Garland

Di **Judy Garland** (* 10. Juni 1922 in Grand Rapids, Minnesota; † 22. Juni 1969 in Chelsea, London, gebore als *Frances Ethel Gumm*) war e US-amerikonische Schauspielerin unn Sängerin.

## Einzelnachweise
Nikolaus von Myra

**Belseniggel** sachdma inde Pals zum Nikolaus. Midm Belseniggl isch a imma de Gneschd Rubbreschd middgonge, wu die Kinna inde Sagg gschdegd hodd, wonnse nedd brav gwesd sinn im vagongene Joa. 

## Pelsa Brauchdum
In Schbaija hodds frija de Brauch gewwe, wu om 5. Dezemba die Kinna vun Haus zu Haus gonge sinn, um Gläänischkaide, wie Siesischkaide odda än Abbel zu krische, so wie haid om Halloween. Zu dem Daach, wu die gleene Belseniggel unnawegs gwesd sinn, hoddma donn a de "glääne Niggolaus" gsachd un om negschde Daach isch donn de "grosse Niggolaus" middm Gnechd Rubrechd zude Kinna unnawegs gwesd.

### Glääna Belseniggel
Die Kinna sinn in Schbaija bis Ofong vunde sechzischa Joa om finfde Dezemba vun Dea zu Dea zude Laid gonge, um Gläänischkaide zu krische. Än Schbruch vunde Kinna isch gwesd

*Isch bin än aame Sinda, hab nainenaizisch Kinda. Wonn isch heem kumm un hab nedd viel, donn krischischse middm Beseschdiel.*

Wonnse donn vunde Fraa ä Gläänischkaid krischd kabd hawen, hawense gsachd

*Die guude Fraa, die guude Fraa, die hodd uns was gegeewe. Womma negschd Joa widda kummen, donn sollse a noch leewe.*

Wonnse awwa nix krischd hawen, sinnse weg'gonge un hawen ä bissele waida weg gegrummeld

*Die beese Fraa, die beese Fraa, die hodd uns nix gegeewe. Womma negschd Joa widda kummen, sonn sollse a nemme leewe.*

## Unnaschied im Brauchdum
De Belseniggel kummd wie wuonnaschda de Woinachdsmonn a vum St. Niggolaus, em Hailische, wu aame Laid bschengd kabd hodd. Onnaschda als in Omeriga, hodd inde Pals awwa nedd'de Woihnachdsmonn de Kinna die Gscheng'ge om Hailischowend gbrochd, sondans Grischdkinnl.

## Webpeidsch
Schweinepfeffer

**Schwoinepeffer** is ä Gerischd aus Innereie. Normal macht mer noch Schwoineblut am Schluss noi, awwer des muss ach net soi. Es geht ach ohne. Wischdisch is, dass mer agereehschdes Mähl verwende duht.

## Rezept
Do is e Rezept, wie mer des aus Schiwwerschdat kennt:

### Zutade
* 2 Schwoinezunge
* 2 Schwoineherze
* 4 Schwoineniere

evenduell noch ä Pund Bauchlabbe odder Schälribble
* 4 Zehe Knobloch
* 1 middleri Zwiwwl
* 4 Nelge
* 1 Essleffl Marau
* 1 Lorbeerbladd
* 1 Essleffl schwarze gemahlene Peffer (jo wers peffrischer will halt mäh)
* 1 guhde Schuss Essisch
* 1 guhdi Pries Zugger
* 1-2 Lidder Fläschbrieh
* ca. 9-12 gheifde Essleffl Mähl

Wammer hot: 1 Gläsel mit Schwoineblut

### Zubereidung
Des ganze Fläsch in ähn große Topf noi un mit Fläschbrieh bedegge. Knobloch, mit Nelge un Lorbeer gschbickt Zwiwwl, Maurau, Essisch, Peffer un Zugger dezu gewwe un hochkoche losse. Dann de Herd uff niedrische Stuf runnerschalde un gut ä Schdunn köchle losse. Deggl druff.

Währenddesse des Mähl in ä beschichd Pann gewwe un areschde. Muss debei bleiwe. Am Afang kammer ruhisch bissl mä Hitz dragewwe, awwer wann des langsam braun werd (mer muss nadierlisch immer mit ähm Holzleffl umriehre), solld mer die Hitz reduziere. Alla, un wann des dann schä dunglbraun is (net zu arg dungl, sunschd werds bidder!), no is des ferddisch.
Wann das des Fläsch ä Schdunn gekechlt hot, dann duht mer des ganze Fläsch in ä Schissl. Die Zwiwwl un was noch so drin rumschwimmt rausfische, odder abseihe, dass mer die Brieh hot. Dann duht mer des gereschde Mähl am beschde in ähn Seiher oder ä foines Sieb, hängt des üwwer de Topf un gibt noch un noch die uffgfannge Brieh do noi un schdreichd des ganze / den ganze Brei durch des Sieb. So gibts kä Klumbe.

Aller un wann des alles durch is, dann duht mer des Fläsch widder noi un lossts nochmol uffkoche.
Abschmegge mit Essisch, Salz un Peffer.

Wann mer Blut hot, dann gibt mer des zu Schluss noi, darf awwer nimmie koche!

Dezu esst mer gern ganz normale Salzgrumbeere.
Schloss Schwetzingen

S’ **Schwedzinga Schloss** isch ä Schloss in Schwedzinge, wu die pfelsische Kuafeaschde Karl Philipp unn Karl Theodor als Summaresidens kabd hawwen. Bekonnd isches weschem soin Schlossgaade, wu im 18.&nbsp;Jaahunnad ogeleschd worre isch. 


Schwetzingen-Schloss-210-2009-gje.jpg
Schwetzingen-Schloss-302-2012-gje.jpg
Schwetzingen-Schloss-256-Moschee-2009-gje.jpg
Schwetzingen-Schloss-274-Moschee-Kreuzgang-2009-gje.jpg
Schwetzingen-Schloss-284-Moschee-Kreuzgang-2009-gje.jpg
Schwetzingen-Schloss-238-Park-2009-gje.jpg
Schwetzingen-Schloss-226-Park-Hirschgruppe-2009-gje.jpg
Schwetzingen-Schloss-Schwanensee-10-2009-gje.jpg


## Webpeidsch

* Websaid vum Schwedzinga Schloss
* Daade iwwas Schloss uffde Said vunde Schdadd Schwedzinge
* Londeskunde onlain: Schwedzinga Schloss
* Kein Land „wo die Zitronen blühen“, Addiggl iwwa die Gschischd vun Orongarije, dorunna die vun Schwedzinge
Denglish

**Denglish** is en negativ wertender Begriff fer es starke Tendenz im Deitsche englische Worde zu verwende, net wails on deitsche Worde fehlt, sondern um zumindescht vermeintlisch modern, fordschriddlisch, schlau, iwwerlesche, international und hipp zu wirke. Die Tendenz gibt es sowohl fer de Sprachgebrauch on sisch, als ach fer Aischenome vor allem vun Gschäfde. Die Tendenze gibt es vor allem im Bereich Betriebwertschaft und de Werwung.

Zum Deel beruht des Denglisch ach doruff, dass ma in mansche Bereische, etwa EDV un Programmierung, tasäschlisch in hohem Maß uff englische Originalbischer zurickgreife muss. Haifische Schlisselwerder prägen sisch donn so oi, dass se gern, ach wenn die Laud deitsch redde und schreiwe, benitzt.

Die erschgenannt Tendenze henn auch dozu gführt, dass Begriffe erfunne und verwend worre sinn, die es im Enlische gar ned gebt oder die ebbes gonz onneres bedeide. Beischpiele:
**Public Viewing* (effentlisches Fernsehgucke) is im englische Sprachraum e Leischefeier mit offenem Sarg.
**Castingshow* nenne die Englischsprochische *Talent Show*
**Beamer* nenne die Englischsprochische *projector*
**Box* is nur im Deitsche en Begriff fer Laudschprescher, im Englische meents nur *Kaschde*
**Basecap* nenne die Englischsprochische *Base ball hat* oder *Base ball cap*.

## Kridik un Geschebeweschung

Zum ene die Uverschändlischkeit, die Denglisch in manche deitsche Texte noibringt, zum annere Lieb zur deitsche Sproch sowie e Aversion gesche die Ongewwer. un Wischdischduerabsischt, die hinner manschem Denglischgebrauch schdeckt, hot awwer ach kräfdische Kridik an Denglisch hevorgerufe, vun Journalischde, Schriftschdeller, Sänger, Polidiker und ach Kabaredische.

## Weblinks
*Bernd Zimmermann: Denglisch für Anfänger Stand: 2014-01-07 ... aus Marketing, (E-)Business und ein wenig Lifestyle. Lischd von beliebte Denglish-Werder
Jupiter (Planet)

**Jupiter** isch middem Äquatorialdaschmessa vun uugfähr 143.000 Kilometere dä grēschd Planet vum Sunnesyschdem. Ea isch middere däšschniddlische Entfännung vun 778 Millione Kilometere vun dä Sunn aus g'sehe dä finft Planet. Weije seinere chemischi Z'ammesedsung zähld ea zu d' Gasplaneten (de.:„Gasriesen“) un hõ kee sischdbari feschd Owwafläsch.

Solschi Gasriese wädde nõch eem å als Jupiterähnlischi Planete b'zeischnet, di im Sunnesyschdem di Grubb dä ëijßere Planete bilde. In derre Grubb ischa d' innaschd un laaft in dä ëijßerä Nõchbårschõft vum Astereoidegäddl um d' Sunn.

Åls äns vun d' helschd Objekde vum Nõchdhimmel ischa nõch'm römische Hauptgott Jupiter b'nõnnt. In Babylonie gålda weije seinere helli, goldisch-gelwe Farb õls Kēnischsstän. Sei astronomischs Symbol isch .
Friedrichsfeld (Mannheim)

**Friederle** (**Friddrichsfeld**) is ääna vun 17 Schdadtbezäärk unn en Schdadtdääl vun Mannem.

## Geographie
Friddrichsfeld is im Siedoschde vun Mannem geleje unn dudd zåmme mim Edinga Ordsdääl Nai-Edinge en zåmmehängends Siedlungsgebied bilde, die Grenz verlaafd midde dorsch den Ord. Őőgrenzende Schdadtbezäärk sinn Seggene im Nordweschde unn Rhainau im Weschde.

## Wärdschafd unn Infraschdruggdur
Friddrichsfeld hot drai Kinnerdaachesschdädde, ä Grundschul unn ä Haabdschul.
Friddrichsfeld hot zwää Båånheef an zwää Båånschdregge lieje: De Båånhof Friddrichsfeld Sied im Siede on de Weschd-Oschd-Schdregg Monnem-Haidlbärsch unn Friddrichsfeld im Norde on de Sied-Nord-Schdregg zwische Schwetzinge unn Neggahause lieje. Nerdlisch vun Friddrischsfeld dudd die A656 laafe. 
Weschdlisch vun de Sied-Nord-Schdregg hot Friddrichsfeld en Gewerbegebied.

## Weblinks

* Webpeidsch vum Schdadtdeel
* Schdadischdigge (PDF; 189&nbsp;kB)

## Noochwais
Weingarten (Baden)

**Wengerde** (daitsch *Weingarten*) is e Gmoind im Londkrääs Kallsruh un hot uugfähr 10'000 Oiwohner.

## Geographie

Wengerde liegt am Iwwergang vom Owwerrhoigrawe zum Kraichgau un hot Åådail sowohl in de Ewene, wie au am Hügelland. Nach Kallsruh im Süde und Brusel im Norde sins jeweils ugfähr 10 Kilomeda. Newe em Dorf selwa ghert zu Wengerde de Ordsdail Waldbrügge un di baide landwirtschaftliche Siedlung Sallebusch un Sohlhöf.

## Gschichd
In Wengerde hot ma Reschde aus de Römerzaid und von de Merowingerzaid gfunne. Das Dorf isch durch en Hof entschtanne, der zum Kloschda Weisseburg im Elsass ghert hot. Im Johr 1504 isch s Dorf durch de Württemberger Herzog Ulrich zerstört worre. Noch em Wiederaufbau isch Wengerde en wichtige Marktflecke worre und 1589 hot ma uf de Setz en Wartturm gebaut, damit ma Åågreifer rechtzaidig komme siehd. Bis 1803 hot Wengerde zu de Kurpalz ghört und isch dann ans Kurfürschtetum bzw. s Großherzogtum Bade gfalle.

## Persönlichkaide
### Söhn un Töchda von de Gemeinde
* Balthasar Venator (1594–1664), Schriftsteller
* Hermann Kanzler (1822–1888), päpstlicha General
* Anne und Kurt Leibersberger (* beide 1922, erstere † 2006), deutsches Volksmusikduo
* Alexander Brändle (1923–1984), Schriftsteller
* Reinhold Friedrich (* 1958), Musiker
### Bekannte Einwohner
* Daniel Caspary, Mitglied vum Oiropäische Parlament 

## Websaidem

* Gemeinde Weingarten (Baden)
Meckesheim

**Meckse** (in de Nochbarderfer werd a *Meckese* gsagt) isch e Gmainde in de Kurpalz im haidige Bade-Wirddeberg und gherd zum Rhoi-Negger-Krais. 

## Geographie
### Lag und Naturraum
Meckse isch ungfähr 20&nbsp;Killomeda siedeschdlich vun Heidlberg. S Dorf, des noch zum Kraichgau gheerd, ligd an de Elsenz, die in dere Gegend vun Side nach Norde fliessd. Die Gemarkung umfassd 1633 Hektar, wu zwische 135 und 258&nbsp;Meda iwwerm Meer ligge. Vun de ganze Flech sin 38,3 % vum Wald bewachse, 45,7 % landwirdschafdlich gnutzt un 14,1 % sin Siedlungsfläch un Verkehrsfläch.

Des unnere Schwarzbachtal stehd said 1997 unna Nadurschutz. En grosser Dail von de unbebaude Fläche gherd zum Låndschaftsschutzgebiet Unneres und Middleres Elsenzdal und des Gebiet nerdlich von de Elsenz un em Schwarzbach gherd zum Naturpark Neggardal-Odewald.

### Nåchbagmainde
Nåchbagmainde vun Meckse sin Mauer, Wissebach, Lobach, Schbeeschbach, Eschlbrunn, Zuzehause, Diele un Wissloch.

### Gmaindegliederung
Zu de Gmainde Meckse gherd ned nur s Dorf Meckse sondern aa Minischzell. Ausserdem gibts weschdlich von Meckse said 1964 de Wailer Meckesheimerhof.

## Gschichd
Meckse isch zum erschde Mol in ere Urkund vun 822 ufgetaucht und zwar im Lorscher Codex. Dort werd de Ort *Meckinesheim* gnannd un isch vermudlich e frängische Siedlung. D Martinskerch, vun dere d Ruine noch haid öschdlich vum Dorf zu sehe sinn, isch oini vun de eldeschde Kersche in de Region un isch wahrschains noch aus de Zaid vun de frängische Besiedlung, die ufs 6. oder 7. Johrhunner dadierd werd. Frieher isch s Dorf waida im Oschde gwesd un hot sich erschd nach de Kanalisierung von de Elsenz uf de Talbode ausgebraided.

Die Meckser werre in de Gegänd *Rieweseckel* gnennt wail se als erschde Zuckerriewe ågebaut hen und domit reich gworre sin.

### Oiwohnerendwicklung

## Persenlichkaide
* Johann Adam Müller (1769–1832), de „Baureprophet“ isch in Meckse gebore. 
* Ferdinand Adolf Kehrer (1837–1914), Direggdor vun de Universidäds-Fraueklinik in Haidelberg, hot in Meckse am 25. September 1881 de erschde konservative Kaiserschnitt gmachtd.
* Wilhelm Kirsch (1876-1943), Gründer von de Fa. Kirsch Landmaschine zamme mit saim Bruder, Grossvadda von Albrecht Müller.
* August Kirsch (1877-1952), Gründer von de Fa. Kirsch Landmaschine zamme mit saim Bruder, Birgamaischda von Meckse von 1920 bis 1945.
* Albrecht Müller (* 1938), Politiker (SPD), Autor un Unnernehmensberåter, isch in Meckse ufgwachse und Enkel vom Wilhelm Kirsch.
* Stefan Emmerling (* 1966), Bundesligaspieler, isch in Meckse ufgwachse

## Ainzlnåchwais


## Weblinks

* Gmaind Mecksa
Mauer (Baden)

**Mauer** isch e Gmainde in de Kurpalz im haidige Bade-Wirddeberg und ghörd zum Rhoi-Negger-Krais. De Ord hot knab 4000 Aiwohner. Weltwaid bekannd isch Mauer, weil dord de Unnerkiefer von Mauer gfunne wore isch.

## Geographie
## Lag
Meckse isch ungfähr 17 km sidweschdlich von Heidlberg. S Dorf ligd an de Elsenz, am Iwwergang vom Kraichgau zum Odewald. Die Gemarkung umfassd 630 Hektar, die zwische 130 und 240 Meda iwwerm Meer ligge. 18,6 % sind von Wald bewachse, 55,3 % landwirdschafdlich genutzt und 18,6 % sind Siedlungsfläche und Verkehrsfläche.

### Nåchbagmainde
Nåchbagmainde von Mauer Wissebach, Meckse, Wissloch, Låme un Bammedal.

## Gschichd
Mauer isch zum erschde Mol in ere Urkund von 1048 ufgetaucht und zwar in de Form „Muron“. Warum sich de Ordsname von dem Bauwerk herlaided, das waiss ma ned. Die erschd Ååsiedlung isch wahrschains im 8. oder 9. Jåhrhunnerd bassierd, wail ind ere Zaid a di ånnere Derfer im Elsenztal besiedeld worre sin. De Ord hot zum Reichslånd Wimpfe von de Staufer gheerd und isch ums Johr 1330 mit de Meckser Zent an d Kurpfalz komme.

## Persönlichkaide
* Daniel Hartmann (1854–1952) hod de Unnerkiefer vom *Homo heidelbergensis* gfunne und isch deshalb Ehrebürger vom Mauer worre.
* Gerhard Weiser (1931–2003) war von 1962 bis 1976 Bürgermeister von Mauer un von 1976 bis 1996 Landwerdschaftsminister von Bade-Wirddeberg. 

## Lideradur
* Staatl. Archivverwaltung Baden-Württemberg in Verbindung mit d. Städten u.d. Landkreisen Heidelberg u. Mannheim (Hg.): * Die Stadt- und die Landkreise Heidelberg und Mannheim: Amtliche Kreisbeschreibung*.
** Bd 1: *Allgemeiner Teil*. Karlsruhe 1966
** Bd 2: *Die Stadt Heidelberg und die Gemeinden des Landkreises Heidelberg*. Karlsruhe 1968
* Albert Haaf: *Meine Heimat. Mauer an der Elsenz*. Gemeindeverwaltung Mauer, 2. Auflage, Sinsheim 1975.

## Ainzlnåchwais


## Weblinks

* Gmeinde Mauer
Landkreis Sinsheim

De **Låndgrais Sinse** war en Låndgrais in Bade-Wirddeberg, wo bai de Graisreform am 1. Januar 1973 ufglseesd worre isch. S Audokennzaiche isch SNH gwessd.

## Gschichd
S Gebied vom Låndgrais hot vor 1803 zum greeschde Dail zu de Kurpfalz gheerd, awwer a raichsridderschadliche Deerfer sind debai gwessd. De Napoleon hot vor allem di nerdliche Gebied vom spädere Låndgrais Bade zugschlage, Sinse selwer und de südliche Dail isch zum Fürschdetum Leininge komme. Das Fürshcedtum isch awwer 1806 ufgleesd worre und Bade hot von dere Uflösung aa profitiert. Im Grosshezogtum Bade hod ma dann 1813 für e effektivere Verwaldung die Bezirksämder åigführd und so isch 1813 s Bezirksåmd Sinse gegrindet worre., awwer a s Bezirksåmd Neggerbischese, wo im Johr 1864 wieder ufgleesd worre isch. S Gebied vom Bezirksåmd Neggerbischese isch aa zu Sine komme. Im Johr 1924 hod me in Bade s Bezirksåmd Ebbinge ufgleesd und au en Dail von dene Deerfer isch ins Bezirksåmd Sinse eigegliedert worre.
Im Johr 1939 sind dann alle Bezirksämder in Bade in Låndgrais umgwandelt worre und so isch de Låndgrais Sinse entschtanne. Nach em Krieg hod de Lånddgrais dann von 1945 bis 1952 zu Wirddeberg-Bade gheerd und dann zum neu gegründete Bade-Wirddeberg, dorf als Dail vom Regierungsbezirk Nordbade. Ab 1970 hod Bade-Wirddeberg e Gemeindereform durchgfürd, wo in drei Fäll s Graisgebied von Sinse betroffe hot: Uf de 1. September 1971 isch Landshaus zum Låndgrais Brusl komme, wails mit annere Derfer und de Stadt Gochse zu de Stadt Kraichdal fusioniert hod, uf de 1. Januar 1972 isch das glaiche mit Aichlberg un Diefebach bassiert, wo beide an Eschtringe åågschlosse worre sin. Uf de 1. Januar 1973 isch de Låndgrais Sinse dann ufgleesd worre. De nerdlich Dail mit Sinse isch zum Rhoi-Negger-Grais komme, de sidlich Dail zum greeschde Dail zum Låndgrais Hailbronn und e paar Derfer im Side zum Låndgrais Kallsruh. Rechtsnochfolger vom Låndgrais Sinse isch de Rhoi-Negger-Grais. 

## Städt un Gmainde

Bai de Grindung 1938 wawwe vier Städt un 48 Gmainde zum Låndgrais Sinse gheerd. 1945 isch dann noch Bad Wimpfe dazu komme, wo vorher zu Hesse gheerd hot. Awwa 1952 isch Bad Wimpfe uf Wunsch von de Bevölkerungzum Låndgrais Hailbronn komme. Ab 1970 isch es dann zu de erschde Gmaindefusione komme, so dass de Låndgrai bai de Uflösung e paar Gmainde weniger ghabd hod.

Di greeschd Gmaind vom Låndkreises isch Sinse gwesst, di kloanschd Bockschafd:

Die Gmainde vom Låndgrais Sinse *vor* de Gmaindsreform:

## Einzelnåchwais
Diefebach (Begriffsklärung)

**Diefebach** isch de Name von dene Derfer:
* Diefebach (Bade), e ehemalige Gmaind im Landgrais Sinse, haid en Ordsdail von Eschtringe im Landkreis Kallsruh.
* Diefebach (Elsass), e Gmaind im Unnaelsass.
Sotschi

**Sotschi** (russisch Сочи (, wiss. Transliteration *Soči*) is ä Schdadt in de russische Region Krasnodar im Federadsionskrääs Südrussland unn is an de Oschdkischd vum Schwaddse Meer am Fuß vum Kaukasus geleje. Die Schdadt hot 343.334 Einwohner unn is en beliebde Bade- unn Kurord, die Umgewung werd weeje dem milde Klima aa als "Russischi Riviera" bezaischned. 

Die Olympische Windaschbiele 2014 unn die Paralympische Schbiele im selwe Johr hawwe unner annerem in Sotschi schdaddgfunne. Aa de G8-Gibbel 2014 unn de große Prais vun Russlond 2014 hawwe do schdaddgfunne. Außadem is die Fußball-WM 2018 aa in Sotschi ausgedraache worre. 

Said em Schdalin is Sotschi ä beliebde Summerresidenz vun sowjedische unn russische Schdaadsowwerhaibder.

## Weblinks

* Website vun de Schdadtverwaldung (russisch)
* Sotschi-Information (daidsch)
* Sotschi uf ''mojgorod.ru'' (russisch)
Tiefenbach (Östringen)

**Diefebach** isch e Derfle im Kraichgau, wo said de em 1. Januar 1972 zu de Stadt Eschtringe gherd. Es isch e Woidorf und hot en Golfplatz.

## Gschichd
Diefebach isch im Johr 1122 zum erschde Mol erwähnd worre. Lang isch s Dorf im Bsitz vom Riddastift und em frühere Kloschda Odene gwesst. 1344 het de Keenig d Landeshoheit an die von Sigginge verpfänded und mit em Friede von Lunéville im Johr 1803 isch Diefebach zu Bade komme. Erschd hot s Derfle zum Bezirksamd und dann zum Landgrais Sinse gheerd, awwa isch mit de Oigmaindung uf Eschtringe am 1. Januar 1972 zum Landgrais Brusl komme. De Landgrais isch awwer uf de 1. Januar 1973 ufgleesd worre und saidher gheerd Diefebach mit Eschtringe zum Landgrais Kallsruh.

## Weblinks
*
Bunaken

**Bunaken** (indonesisch: *Pulau Bunaken*) isch ä indonesischi Insl inde Celebessee. Sie lischd uugfea 3&nbsp;km vum Feschdlond vun Noad-Sulawesi inde Nee vun Manado. S’Doaf Bunaken isch onde Siedschbidz vunde Insl, wu ondie 900 Laid lewe dun.

## Unnawassanationalpaag
De Unnawassanationalpaag vun Bunaken isch 750 km² groß un umschliesd die Insle Bunaken, Manado Tua, Siladen, Montehage un Nain. Do hawen Taucha ä schänes Tauchgebied.

## Webpeidsch

* ''Tauchplätze im Bunaken Nationalpark.''

## Vawais
Bitung

**Bitung** isch ä Schdadd im Noade vunde indonesischi Insl Sulawesi mid fasch 200.000 Oiwohna. Die Schdaddd hoddn Haafe fade Vakea un fade Tronspoad vun londweaddschafdlische Produgd. Wenische Kilomeda weg hoddsde Vulkon Tongkoko, wu s'ledschmol im Joa 1880 ausgebroche gewesd isch. Inde Nee isch die bai Taucha bekonndi Lembeh Strait, wu zwische Sulawesi unde Insl Lembeh lische dud. 

## Adminischdrazion
Die Schdadd isch in achd Bziag unnadeeld. Nochde Zeehlung vun 2010 hodds

## Naduaresavaad
S'Naduaresavaad Tangkoko Batuangus isch ä Schdund Fahd weg vun Bitung. Do hodds donn zum Baischbiel de Sulawesi-Koboldmaki (Tarsius tarsier, frija Tarsius spectrum), ä Brimadeaad vunde Grubb vunde Koboldmakis.

## Tauchgbied
S'Tauchgebied isch bekond fas sognondi „muck diving“, wuma om sondische Grund nochde fawebreschdische Unnawassleweweese gugge dud, zum Baischbiel noch Unnawassaschnegge, Faijafisch odda Onglafisch.


Datei:Aegires Lembeh strai 2.JPG|Ä Banoneschnegg
Datei:Chromodoris willani in Lembeh strait.JPG|Chromodoris willani
Datei:Chromodoris annae Lembeh strait.JPG|Chromodoris annae
Datei:Pterois miles at Lembeh strait.JPG|N'Faijafisch
Datei:Solenostomus paradoxus at Lembeh strait.JPG|N'Haalekin Gaischdapaifefisch
Datei:Inimicus Filamentus at Lembeh strait.JPG|N'Schdääfisch
Datei:Hippocampus bargibanti at Lembeh strait.JPG|Zweascheseepfeadl
Datei:Antennarius striatus at Lembeh strait.JPG|N'Onglafisch
Datei:Antennarius striatus at Lembeh srait.JPG|N'hoorische Onglafisch
Datei:Glossodoris atromarginata at Lembeh strait.JPG|Ä Brachdschdeanschnegg


## Vawais




## Webpeidsch
* Bitung Times
Neidenstein

**Naideschdoi** isch e Gmainde im haidige Bade-Wirddeberg und ghörd zum Rhoi-Negger-Krais. Aa wenn s Schtädtle in de Region Kurpfalz ligt, hods politisch nie zu de Kurpflaz gheerd. Naideschdoi gheerd zum Gmaindeverwaldungsverband Waibscht und de Tourismusregion Brunneregion.

## Geographie
Naideschdoi ligd im Schwarzbachdal und gheerd noch zum Kraichgau, aa wenn's ned waid zum Kloine Odewald isch und d Gmaind zum Naturpark Neckartal-Odenwald gheerd. Nach Sinse, wo im Süde ligd, sins 9 Kilomeder und nach Heidlberg im Nordweschde 27. Iwwam Schtädtle isch d Veste Naideschdoi, die fer d Gschivhd vom Ord e grosse Badaidung hot. 

Nåchbagmainde von Naideschdoi sin Epflbach, Helmschd-Baage, Waibscht, Eschlbrunn un – ohne e gmainsame Gemarkungsgrenz – Schbeeschbach.

## Gschichd
Im frihe Middelalder isch owwerhalb vom haidige Ord d Veste Naideschdoi entschdånne, wo im Johr 1319 zum erschde Mol in ere Urkunde erwehnd worre isch. Damals isch si scho e Raichslehe von de Herre von Venninge gwessd. Bis zum Ååfang vom 19. Johrhunnerd hod Naideschdoi de Venninger gheerd un damit zum Ritterkanton Kraichgau. Wail Naideschdoi ned zu de Kurpflaz gheerd hot und die Herre von Venninge selwer iwwer de Glaube von ihre Unnertane bestimme konnde, isch Naideschtoi, annerschd wie di maischde umliegende Derfer, ned reformiird sondern lutherisch gwessd. Au e Synagoge hods ghabd, die im Johr 1938 zerschteerd worre isch. Die ledschde 19 Naideschdoiner Jude sinn am 22. Oktower 1940 im Rahme von de „Wagner-Bürckel-Aktion“ von de Geschtapo nach Haidelberg in e Sammellager gebracht worre. Im Rahme von derre Aktion sinn alle Jude in Bade und de Pfalz deportiert worre, die maischde ins Internierungslager Gurs in Südfrangraich. 

## Literadur
* Christoph Bühler: *Burgen der Kurpfalz. Bergstraße und Neckartal*. Heidelberger Verlagsanstalt, Heidelberg 1990. S. 107 ff. ISBN 3-89426-012-2

## Weblinks

* Gmaind Naideschdoi
Waibstadt

**Waibscht** isch e Schtadt mit uugfähr 5600 Åiwohnern im haidige Bade-Wirddeberg und ghörd zum Rhoi-Negger-Krais. Aa wenn s Schtädtle in de Region Kurpfalz ligt, hods politisch nur zaidwais zu de Kurpfalz gheerd. Waibscht gheerd zum Gmaindeverwaldungsverband Waibscht und de Tourismusregion Brunneregion.

## Geographie
Waibscht ligd im Schwarzbachdal im nördliche Kraichgau, ugfähr 20&nbsp;Kilomeder südöschdlich von Heidelberg und 6&nbsp;Kilomeder nerdlich von Sinse. Zu Waibscht gheerd a s Dorf Daischbach, wo früher e eigene Gmaind gwesst isch. Die Gemarkung umfassd 2557 Hektar. 29,6 % sind von Wald bewachse, 54,1 % landwirdschafdlich genutzt und 15,1 % sind Siedlungs- und Verkehrsfläche.
Nåchbagmainde von Waibscht sinn Naideschdoi, Helmschd-Baage, Bischese, Sinse, Zuzehause unn Eschlbrunn.

## Lideradur
* *1200 Jahre Waibstadt: Beiträge zur Geschichte der ehemals freien Reichsstadt*. Waibstadt 1995
* Adolf M. Hirn, Gabriele Süskind (Red.), Jürgen Schütz (Hrsg.): *Der Rhein-Neckar-Kreis*. Stuttgart 1991, ISBN 3-8062-0597-3

## Åinzelnochwais


## Weblinks

* Offizielle Internetpräsenz
* Offizielle Internetpräsenz vom Schtadtdail Daischbach
Zuzenhausen

**Zuzehause** isch e Gmainde in de Kurpalz im haidige Bade-Wirddeberg und ghörd zum Rhoi-Negger-Krais.

## Geographie
Zuzehause liegd im Elsenztal im nerdliche Kraichgau. Bis nach Sinse sins uugfähr 8 km. Haid isch Zuzehaus uf baide Saide von de Elsenz, awwer frieher isch s Dorf und aa d Burg eschdlich von de Elsenz gwessd. Newem Dorf gheert zu de Gmaind Zuzehause aa s Gehöft Schloss. Die Gemarkung umfassd 1164 Hektar. 24,6 % sind von Wald bewachse, 60,2 % landwirdschafdlich genutzt und 13,4 % sind Siedlungsfläche und Verkehrsfläche.

Nåchbagmainde von Zuzehause sin Meckse, Eschlbrunn, Waibscht, Sinse un Diele.

## Gschichd
Zuzehause isch als *Zozenhusen* zum erschde Mol in ere Urkund von 769 ufgetaucht. S Dorf hod damals de Gleschder Lorsch un Hirsau gheerd. Zamme mit de Meckser Zent isch Zuzehause 1330 an d Kurpfalz komme, wobei d Grundherrschaft beim Bistum Schbaja gwest isch, wo s de Herre von Venninge als Lehe gewwe hawwe. De Venninger hod said em 14. Johrhunnerd en Dail vom Dorf gheert, ab 1637 de ganze Ord. Bai de Uflösung von de Kurpfalz im Johr 1803 isch Zuzehause zu Bade komme, wo's erschd zum Bezirksåmd Neggergmünd un ab 1813 zum Bezirkåmd Sinse un schbeder zum Landgrais Sinse gheerd hot. Said de Graisreform (1973) gheerd Zuzenhause zum Rhoi-Negger-Krais.

## Ainzlnåchwais


## Weblinks

* Gmaind Zuzehause
Manne

E **Manne** odder **Mande** (regional *Monn*) is en großer Weidekorb mit zwee Henggel fer Obschd, Holz, Gedoffel un so weider.

## Verwendung

Manne hot ma frieher zum Beischbiel beim Kieh Fiddare im Schdall verwend. Des „Korzfudder“ hot ma in are Bitt ufbewaat un hot do draus in e Manne gfilld un de Kieh in di Kribb gekibbt.

E Gedoffelmanne is e Manne aus Weid odder Droht, wu ma zum Gedoffel Ernde verwend hot. Zuerschd hot ma uffem Agger di Gedoffel mid eme Kaarschd, des is e Hagg mid drei odder vier flache Zingge, ausgemacht. Dånn hot ma se in di Gedoffelmanne noi gelese. Di „Klåne“ odder Saugedoffel hot ma erscht uf em Agger geloßt un schbäder oigsammeld. Di volle Manne sin in Sägg schitt worre. In ään Sagg, aus Jude, sin bis zu sechs Manne Gedoffel noigånge. Di schweare Sägg hot ma dann uf de Warre gelade. Do hawwe villeischd zwelf odder mähner drufgebaßd. Ää Person hot am Dag ugfähr dreißisch, fimpfedreißisch Manne Gedoffel gschaffd.

## Synonyme

In da Kurpalz sescht ma *Kradde*. Awwer schun im Kraischgau, un aa im Pälzische un Alemannische, is des e Wort fä e annare Forme vun Korb, en klänare Korb zum Umhänge mid ääm odder zwee Henggel uf da selwe Seit, wu ma zum Ernde zum Beischbiel vun Kärsche verwend. Im Kraischgau sescht ma zuare Manne *Eerdekorb*, in große Deile vum Alemannische *Zeine*. Im Sidschwatzwald heeßts intresanderweis zum Deil widder *Chratte*.

## Etymologie

*Mand* (m) is des hollännische Word fä Korb. Vun dort is des Wort iwwers Rhoiland un Hesse bis in de hessische Odewald un e Schdigg noch Unnerfrangge noi verbreit. Aa im Franzesische is des Wort *Mande* bekannt, awwer bloß als unnergeordneder Begriff fä Korb.

## Uzname

Der beriimde Odewälder Reiwer Mannefriedrisch (Philipp Friedrich Schütz) waa, bevorer Reiwer worre is, Korbfleschder. Doher hodder soin Name grigt.

Zwee Orde im Kreis Limburg-Weilburg in Hesse hawwe Uzname mid „Manne“: Zu de Leit vun Lahr (Gemeimnde 65620 Waldbrunn) sescht ma *Mannemäscher*, de Ort Niederhadamar (Gemeinde 65589 Hadamar) heeßt ma *Mannebach* un Leit vun dort *Mannebächer*. Aa di Oiwuhner vun 56332 Dieblich im Kreis Mayen-Koblenz, Rhoiland-Palz, werre *Mannemäscher* genennt.

## Annere Forme vun Kerb

* Käiz

## Quelle

### Im Netz

* Hofscholze Modau, Homepage der Familie Poth 
* Rheinisches Wörterbuch, Lemma Mande
* Pfälzisches Wörterbuch
* Friedel Scheer Nahor: Die sprachliche Vielfalt eines alltäglichen Gegenstands, Badische Zeitung, 3. Juni 2000
* Marliese Echner-Klingmann: Kraichgauwortschatz (unner „Leseprobe“ als Pdf-Dadei)

### Einzlnochweis
Eschelbronn

**Eschlbrunn** (amtlich *Eschelbronn*) isch e Gmainde in de Kurpfalz im haidige Bade-Wirddeberg und ghörd zum Rhoi-Negger-Krais. Des Dorf werd aa als "Schrainerdorf" bezaichned, wails dord traditionell viele Möbel- und Schrainerbetrieb håt. 

## Geographie
Eschlbrunn ligd im Schwarzachtal im nerdliche Graaichgau uugfähr 25 Kilomeda südeschdlich von Heidlberg. Die Gemarkung umfassd e Gebied von 824 Hektar, die zwische 150 und 265 Meda iwwerm Meer ligge. Von de Gemarkung werre 382 Hektar landwerdschaftlich genutzd, 261 Hektar sin Wald, 171 Hektar bebaut un zehn Hektar sin Wasserfläche. 

Nåchbagmainde von Eschlbrunn sin Meckse, Lobach, Schbeeschbach, Epflbach, Naideschdoi, Waibscht und Zuzehause.

## Gschichd
Eschlbrunn isch zum erschde Mol in ere Urkund von 788/789 als *Ascenbrunnen* erwehnd worre, und zwar in de Schengungsurkund von em Lehensherr Folkrich, die sich im Lorscher Codex befindet. S Dorf werd in de middelalderliche Urkunde in verschiedene Namensforme gnannd, so Esschelbrunne (1338), Eschelpruenne (1349), Eschelbronnen (1388), Eschelbron (1496), Eschelbrunn (1539), Eschelpron (1550) und said em 18. Jåhrhunnerd Eschelbronn. Eschlbrunn isch en Dail von de Meckser Zent gwesst und d Ordsherrschafd hot efter gwechselt. Im schbäde 13. Jåhrhunnerd isch Eschlbrunn zum Bischdum Schbaja komme, a d Hirschhorner, d Venniger unn annere hawwe Bsitz in Eschlbrunn ghabd. 1330 isch s Hochgricht und damit d Landesherrschafd an d Kurpfalz komme. Als im Jåhr 1803 die Kurpfalz ufgleesd worre isch, isch Eschlbrunn zu Bade komme unn zwar ab 1813 zum Bezirkåmd Sinse un schbeder zum Landgrais Sinse. Said de Graisreform (1973) gheerd Eschlbrunn zum Rhoi-Negger-Krais.

Die Eschelbrunner nennd ma in de Gegend ah „Stegstrecker“. Des kummt doher, dass ma frieher änn Steg mit em Ox iwwer de Bach gezoge hodd, wail ma jo noch kän Kråne ghabt hodd. Dobai isch de Eschelbrunner im Jåhr 1703 de Steg in de Bach gfalle wail de Ox zu waid gezoge hod odda wail a hald ä bissel zu korz gwese is. Dodrum hen die Eschelbrunner vun de annere Said mit em zweede Ox de Steg widda zurigg gezoge. In dämm Ågeblick sin ä Paar Meckser oder Minichzeller iwwer de Buggel kumme und hän nadierlich gedenkt, dass die Eschelbrunner de Steg in die Leng ziehe wolle, weil er zu korz is. Saitdem haise die Eschelbrunner „Stegstrecker“.

## Ainzlnåchwais


## Weblinks

* Offizielle Websaid von de Gmainde
Spechbach

**Schbeeschbach** isch e Gmainde in de Kurpalz im haidige Bade-Wirddeberg un ghörd zum Rhoi-Negger-Krais.

## Geographie
Schbeeschbach isch ungfähr 21 km sideschdlich von Heidlberg. S Dorf ligd an de Grenze zwischem Kraichgau un em Kloine Odewald im Schbeeschbachdal. Die Gemarkung umfassd 8,52 km², die zwische 160 un 330 Meda iwwam Meer ligge. 36,9 % sinn von Wald bewachse, 51,3 % landwirdschafdlich genutzt und 11,1 % sinn Siedlungsfläche un Verkehrsfläche. Zu Schbeeschbach gherd a s Haus Neumühle. Uf de Gemarkung ligd ausserdem die Wüschdung Kloischbeeschbach, die im 30-jährige Krieg zerschteerd und nimme ufgebaut worre isch.

Nåchbagmainde von Schbeeschbach sinn Epflbach, Eschlbrunn, Meckse, Lobach un – ohne e gmainsame Gemarkungsgrenz – Naideschdoi.

## Gschichd
Die erschd urkundliche Erwähnung von Schbeeschbach isch aus em Johr 1246, wo en Heidlberger Bürger mit em Name *Conradus de Spehbach* gnannt werd. De Ortsname erschaind 1337 als Spechbach un 1349 als Spehbach. S Dorf hot erschd zum staufische Raichslånd rund um Wimpfe gheerd un isch im Johr 1330 mit de Meckser Zent zu de Kurpfalz komme. D Ortsherrschafd hot efder gwechseld, belegd sinn unner annerem 1325 die Herre von Wainsberg, 1401 de Naideschtoiner Dail von der Herre vo Venninge un aa d Herren von Helmschd, de Landschad von Steinach un anndere Adels-Gschlechder sinn als Grundbsitzer belegd. Beherrschend sinn awwa bis zur Mediatisierung maischd die Venninger gwesst. De ganze Ord war uf grundherrlichem Bode glege un ab 1838 sinn die Venningsche Hausblätz ins Aigetum von de Bauern iwwergange.

Bis ins Johr 1803 hot Schbeeschbach zum kurpälzische Amd Dilschberg gheerd, dann zum badische Amd Neggergmind. Die Grundherre hawwe von 1807 bis 1813 aa noch e eigenes Amd ghabd, s Amd Eichterse. Im Johr 1857 isch s Dorf damm zum badische Amd Ewwerbach komme, 1863 zum Amd Heidlberg un bei de Oifihrung vo de Landgrais 1938 zum Landgrais Heidlberg, der 1973 zum Rhoi-Negger-Krais worre isch.

## Ainzlnåchwais


## Weblinks

* Gmaind Schbeeschbach
Lobbach

**Lobach** isch e Gmainde in de Kurpfalz im haidige Bade-Wirddeberg und ghörd zum Rhoi-Negger-Krais. Die Gmaind isch am uf de 1. Januar 1975 durch en Zammeschluss von de Gmainde *Lobefeld* und *Waldwimmerschbach* entstanne und nennt sich nach em Name vom Bach, der durch baide Derfer fliessd.

## Geographie
Lobach ligd ungfähr 23 km eschdlich von Heidlberg im Tal vom Lobach und gheerd noch zum Kraichgau am Iwwergang zum Kloine Odewald. Die Gemarkung umfassd 1491 Hektar, von dene 53,3 % von Wald bewachse sin, 32,8 % landwirdschafdlich genutzt werre und 12,1 % als Siedlungs- und Verkehrsfläche diene. 

Nåchbagmainde von Lobach sinn Neggergmind, Schäbrunn, Raischadshause, Epflbach, Schbeeschbach, Meckse un Wissebach.

## Gschichd
### Lofeld

De Ordsdail *Lofeld* isch an ere Schdell entschtanne, an der schon d Römer gsiedeld hawwe. Im Middelalder war dord e grundherrschafdlichs Gut, das vermudlich 1145 ans Gloschder Frongedhal komme isch. Von dem Gloschder isch dånn dord s Gloschder Lofeld gegründed worre, das im Jåhr 1167 zum ersche Mol erwähnd worre isch. Als Ord isch Lofeld dann zum erschde Mol 1229 erwähnd worre, newem Gloschder sind das awwer bis ins 19. Johrhunnerd nur e paar Haiser gwessd. Bis zur Reformation hod de ganze Ord zum Grundbsitz vom Gloschder gheerd, au wenn es ab 1330 unner de Schirmherrschfd von de Kurpfalz gschtanne isch. Als s Gloschder im Jåhr 1560 ufghowe worre isch, isch d Ordsherrschafd ab de Schaffner von de Geischdliche Adminischdradore iwwergange, Stick fer Stick dann awwer ufs Amd Dilsberg. Im Johr 1802 isch Lofeld dann ganz zum Amd Dilsberg komme. Ab de Midde vom 19. Jåhrhunnerd hot ma s Gloschderareal stickwais abgrisse un s Dorf Lofeld isch so langsam gwachse. 1857 hod de Ord mit em Gloschder 57 Gebäude ghabd un 1890 wares zum erschde Mol meh wi 400 Oiwohner.
Kurz vorm Zammeschluss mit Waldwimmerschbach hod Lofeld im Jåhr 1974 773 Oiwohner ghabd.

### Waldwimmerschbach

Waldwimmerschbach hod erscht nur Wimmerschbach ghaisse und in de Region secht me im Ord haid oft a noch so. De Zusatz *Wald* hod Wimmerschbach im 17. Johrhunnderd grigt, damit mas oifacher von Neggerwimmerschbach unnerschaide kånn. Zum erschde Mol in ere Urkund isch Wimmerschbach 1306 ufgetauchd und ma vermuded, dass de Ord als Rohdungssiedling vom Gloschder Lobefeld ååglegt worre isch. Ab 1330 hod d Kurpfalz mit de ganze Meckser Zent d Landeshohaid grigd und scho 1369 isch Wimmerschbach e Eigedorf vom Amd Dilsberg gwessd, das haissd, s Land hod de Bauern selwer gheerd. Do wo haid di evangelisch Kerch schdehd, hods schpädeschdens 1494 e Kapelle gewwe und im Jåhr 1740 isch die kadolisch Kerch gebaud worre.

### Zammeschluss zu Lobach 1974
Mit de Uflösung vom Landgrais Heidlberg im Zug von de Graisreform (1973) sinn Wimmerschbach und Lofeld zu de Gemeinde Lobach zammegschlosse worre.

## Åinzelnåchwais


## Weblinks

* Gmaind Lobach
Norwegen

**Norwege** (bokmal *Kongeriket Norge*; nynorsk *Kongeriket Noreg*, pälzisch *Kenigraich Norwege; [[altnordisch]] **Norðvegr, Norvegr, Noregr'' „Nordweg“) isch en Schdaad in Nordoiropa. Es isch e konschdidudionelle Monarchie mit eme König, der vor allem representative Ufgabe hod und em Parlament mit ere Regierung.

S Land liegd uf de Skandinavische Halbinsel und hod nur zu Schwede, Finnland un Russland e Landgrenz. D Grenz zu Schwede isch mit 1619 Kilomeder mit Abschtand die längsch, die zu Finnland isch 727&nbsp;Kilomeder lang un die zu Russland mit 196&nbsp;Kilomeder ziemlich korz. Ausserdem hod d Wirdschaftszone von Norwege in de Nordsee Wassergrenze zu Dänemark und em Verainigde Königraich. 

## References